HrPlRTItOPBIAE  CPTIS  SPICII 

VULGO  ELEPHANTIASIS  ARABUM  NOMINATAE. 


QUAM 

CONSENSU  ET  AUCTORITATE 

ORATIOSI  HEDICORUjVI  ORRIIVIS 

IN  ALMA  REGIA  LITTERARUM  UNIVERSITATE  FRIDERICIA 
GUILELMIA  RHENANA 

AD  SUMMOS 

IN  MEDICINA  ET  CHIRURGIA  HONORES 

RITE  IMPETRANDOS 
SCRIPSIT  ATQUE  UNA  CUM  THESIBUS 
piIblicb  defendet 

MENSIS  IULII  A.  MDCCCXLIX 

niHJiRDUIS  BRi^lKDlii 

BONNENSIS. 


PPONENTIBUS: 

H.  WEBER  MED.  ET  CHIR.  DR.  PRACT. 
E,  WEBER  MED.  ET  CHIR.  DD. 

I.  BRANDIS  STUD.  PHiLos. 

1«  II  I ■ ~i  Ti  I I'  I I I I n 


R O 1[  H yt  E 

FORMIS  CAROLI  GEORGII. 
MDCCCXLIX. 


wl  «.  l/  » 


1 Q 


.. . / 


.:iArA yMrUm  i/iinuR/  ryj^ir^a.far  ivj 

* » ■ / 

t , 

I • r ■ 

I 

I • W/Uf  \ 1 

■+ “ 'iTArWMOl^lJTH 

* 

, aLi^lBOWO  \) 

» • 

V Ti  ''jts  7 */  I ».'  j ’ t / H ) i ■ ! j Aj  oa  H /.  fi 
‘AJfA/.:iHn  M4j.'i.l!  Id 


^v.r 


t :«M  . Ti  ' lil  . 


^- ;' . ;•  Vv‘5e  ;^' 


«niMH?  J-  ; ' Av  •;  ;ot*.  TWuin.'' 


j iV-i 


' ' .*-/'V,,, 


*'U/:r)  *-ujjf  ./  ti  . ...  , 


r.  K 


‘*=# 


; c } .: 


^ ^ ' u ‘fr*}  u 

.V  j ^ (:  < J i.  I . ..  * . I . . ' ,ii 

■ Jl»  -NJ.  - 1 .'  t IT  .i 

'■  " ■4H//.’iH  ;l 


•>x- 


I 

HASCE  STUDIORUM  PRIMITIAS 


PIO  GRATOQUE  ANIMO  OFFERT 


Miraris  forsitan,  paler  dilectissime,  quod  hoc 
meum  specimen  tibi  potissimum  dedicavi.  Omnino 
enim  abhorret  quam  tractavi  res  ab  ea  disciplina,  in 
quam  totum  totius  vitae  studium  impendisti.  Tanta 

I 

vero  est  apud  me  tui  caritas  tuique  tanta  veneratio, 
ut  ceteris  omnibus  omissis  atque  neglectis,  hoc  il- 
lud tantum  spectaverim,  quacunque  ratione  aliqua 
ex  parte  summa  tua  compensare  possim  beneficia. 
Etenim  neque  est 'omnium  quisquam,  cui  gratias 


debeam  plures,  neque  ullo'  alio  modo  'melius  referre 

me  posse  illas  putavi.  Quamvis  parva'  sint,  quae 
offero , amoris  tamen  atque  grati  erga  te  animi 

I 

testimonium  putes  oro  atque  obsecro. 


IMTRODIJCTIO. 


Quum  tota  nostra  lingua  progrediatur  progrediente 
gentium  cultura , tum  quo  nostra  utitur  doctrina  ser- 
mone metiri  semper  licet  eius  progressus.  Quod  quidem 
vel  maxime  ex  comparandis  inter  sese  morborum  nomi- 
nibus apparet , quae  in  medicinae  scientiae  singulis , ut  ita 
dicam,  aetatibus  sunt  inventa.  Nam  ut  de  morbis  antiquiori 
tempore  nondum  notis  taceam,  magnus  eorum  est  numerus, 
qui  nostra  aetate  accuratius  explorati,  multisque  novis  in  iis 
allatis  aliter  nominabantur.  Veteres  enim  quum  nec  eru- 
diti essent,  auxiliisque  carerent,  quibus  in  morborum  naturam 
salis  potuissent  penetrare,  multis  illorum  ex  notis  quibusdam 
exterioribus,  dederunt  nomen.  Quo  factum  est,  ut  tum  eodem 
nomine  plures  morbi  inter  se  maxime  differentes  denotarentur,  • 
tum  permulta  eiusdem  morbi  nomina  prodierint.  Cuius  rei 
insigne  praebet  exemplum  nomen  Elephantiasis,  siquidem  haud 
omnes  antiquiores  auctores  interpretati  sunt  illud  aequali  sensu, 
et  idem  morbus  a veterum  scriptorum  parte  Elephantiasis 
est  vocatus,  a medicis  aliis  alia  accepit  nomina.  Etenim 
arbitrantur  alii , morbum  esse  appellatum  elephantiasin  ex 
vehementia  atque  tenacitate,  alii  ex  eo,  quod  aegroti  mem- 
bra, membris  elephantum  similia  fiant,  alii  alia  afferunt. 
Deinde  eundem  reperimus  morbum  tum  elephantiasis,  tum  leon- 
tiasis,  tum  satyriasis,  tum  alio  nomine  esse  descriptum.  Nec  in-' 
ter  recentiores  quidem  scriptores  salis  constat,  quis  potissi- 
mum morbus  elephantiasis  sit  appellandus,  quod  ex  eius  in 
nostris  regionibus  raritate  praecipue  pendet.  Qua  de  re  au- 
diendus elariss.  Alibert  in  libro  hoc  de  morbo  scripto,  quum 

dicit:  „Aiitiqui  methodo  carebant,  nostris  observationes  de- 
siint“.  Illud  vero  constat,  verbum  elephantiasis  ab  antiquis- 
simis temporibus  morbum  significasse  cutaneum,  quo  cutis 
maioris  quam  consueti  voluminis  adspectum  praeberet.  Quae 
quidem  hypertrophia  sicuti  in  omnibus  ceteris  corporis  orga- 
nis et  modis  variis  exoriri  atque  progredi  et  formas  habere 
potest  dissimiles.  Quare  Cl.  Cazenaave  et  Schedel  inter 
Graecorum  interque  Arabum  elephantiasin  distinguunt , qua- 
rum primum  genus  inter  tubercula  ponunt,  quamvis  in  duas 
illud  dividant  species : Elephantiasin  graecam  tuberculosam 
(tsarath  phymatodes),  et  elephantiasin  graecam  non  tubercu- 
losam (tsarath  aphymatodes)  *).  Quod  ad  hoc  quidem  ele- 
phantiasis genus  pertinet  idem  mihi  esse  videtur,  quod  apud 
veteres  scriptores  ut  Plinium^),  Aeiium^),  Areiaeum‘^) 
leontiasis  vel  satyriasis  nomine  descriptum  est,  quod  Aliber- 
ius  vero  generaliter  lepram  tuberculosam  nominat.  In  eo 
enim,  quod  dicunt  consentiunt , maculas  in  diversis  corporis 
partibus  oriri , quae  paullatim  in  tubercula  id  est  singulas 
in  superficie  eminentias,  spatiis  separatas  profundis  commu- 
tentur. Ceterum  negari  nequit,  Aliherium  aliter  hac  de  re' 
cogitasse,  ac  Cazenaavium  Schedelvmque,  quum  lepram  tu- 
berculosam in  duas  partes  dividat,  in  lepram  tuberculosam 
leontiasin , et  lepram  tuberculosam  elephantiasin , quarum 
species  prima  faciem  potius,  altera  femora  magis  cruraque 
afficiat;  quae  ultima  cum  morbo  convenit  a V.  V.  Cl.  Cazenaave 
et  Schedel,  Rayer,  aliisve  elephantiasis  Arabum  nominato,  a 
Cl.  Tonm , Ilillary  et  Hendy  nomine  morbi  glandulosi  in 


1)  Quam  lUramqiie  speciem  separare  se  noii  posse  dicunt,  primum 
quia  ambo  in  eodem  observentur  interdum  aegroto,  deinde  quod 
iisdem  ex  causis  oriantur,  atque  parentibus  altera  affectis  va- 
rietate, altera  laborantes  specie  nati  esse  possint. 

S)  PlinU  histor.  natural.  XXVI.  1. 

3)  Aedus  tetrab.  IV.  serm.  I.  c.  120. 
i)  Aretaeus  de  diuturn.  uiorb.  1.  II.  c.  13. 

Barbadoes  , a Cl.  Biett  ,,Jambes  des  Barbadoes“  descripto. 
Quem  inter  recentiores  auctores  morbum  a Graecorum  ele- 
pliaatiasi  abhorrere  constat.  Caret  enim  tuberculis,  tumo- 
rem contra  ostendit  diffusum,  qui  plus  minusve  partem  alfe- 
ctam  reddit  deformem , quum  illius , Graecae  elephantiasis, 
adspectus  tuberculosus,  id,  quod  ex  omnibus  hac  de  re  scri- 
ptoribus elucet,  nequaquam  negandus  sit.  Sin  autem  magis 
investigamus  morbi  naturam,  idque  respicimus,  quod  ex  ne- 
cropsia  eorum  constat,  qui  hoc  malo  trucidati  sunt,  appare- 
bit, pro  rectiore  nunc  scientiae  statu  iudicare  nobis  licere 
de  istius  nomine,  neque  ex  notis  externis  esse  appellandum 
malum.  Etenim , ut  postea  ostendemus , cutis  in  omnibus 
huius  morbi  a diversis  medicis  descriptis  speciebus , eodem 
fere  modo  est  degenerata;  et  cutis  degenerationem  mox  tu- 
berculorum, mox  speciem  praebere  tumoris  per  membrum 
diffusi  ex  sede  morbi  potius,  quam  ex  natura  pendere  vide- 
tur. Quare  Cl.  Fuchs  nomen  Pachydermiae,  Cl.  Lehert 
hypertrophiae  cutis  proposuere,  quorum  hoc  eam  ob  causam 
praeferendum  videtur,  quia  huic  morbo  est  analogia  quae- 
dam cum  simili  in  aliis  corporis  partibus  sese  habente,  quem 
pariter  sic  nominare  solemus,  qualemque  memorem  tantum  hy- 
pertrophiam cordis  et  hepatis.  Quum  vero  haud  negandum  sit, 
morbum  nostrum  in  corporis  partibus  aliis  aliam  habere  na- 
turam, aut  ex  sede  species  singulas  distinguere,  sicuti  dici- 
mus pitjriasis  capitis,  eczema  scroti,  aut  medicorum  antece- 
dentium modum  sequentes,  liypertrophiam  cutis  tubqrculosam  a 
non  tuberculosa  seu  diffusa  seiungere  nos  oportet ; qua  de  re 
iudicium  ferant  alii  viri  doctiores:  a me  in  luiiusmodi  quae- 
stionibus tirone  illud  mittendum  est.  Sed  iam  satis  de  no- 
mine, rem  ipsam  aggrediamur. 

1)  Fuchs,  Die  krankliaften  Veranderungen  der  Haiit.  Guttingen 
1840.  pag.  702.  seq. 

2)  Lebert  Abhandliingen  aus  dem  Gebiete  der  praktischeu  Cliirur- 
gie  und  physiologischen  Pathologie,  1848.  pag.  68. 


Casus  Hlorbl , eiusque  Historia. 


Catharina  Pauli,  duo  et  quadrag^inta  annos  nata  Hunds- 
riickiana  infantiae  morbis  exceptis  sicuti  roseola,  rubeola, 
scarlatina,  varicellae,  quas  leniter  superaverat,  optima  sem- 
per  usa  valetudine,  anno  h.  s.  vicesimo  septimo  cum  paren- 
tibus in  Brasiliam  transmigravit.  Ibi,  quum  anno  sequente 
febri  laborasset,  quae  intermittens  quotidiana  fuisse  videtur, 
et  viginti  duos  annos  nata  matrimonium  iniisset,  duobus  an- 
nis post  puerum  peperit,  quem  nutriens  mastitide  est  {iffecta. 
Deinde  filiam  sine  ulla  difficultate  in  lucem  edidit.  Ante 
quatuordecim  annos  tertium  gravida  facta,  tertio  mense  gra- 
vitatis subito,  ut  ipsa  dicit  ex  perfrictione,  se  frigore  vehe- 
mentissimo,  quem  calor  sudorque  secuti  sint,  una  ciun  dolore 
immenso  a regione  inguinali  dextra  ad  malleolum  usque  in- 
ternum pertinente,  esse  affectam,  qui  cum  remittente  febri 
etiam  remiserit.  Mox  autem  striam  rubram  cum  dolore  ex- 
stitisse , in  quam  digiti  tactum  ferre  non  potuerit , et  quae 
durior  duriorque  facta  a nodis  interdum  interrupta  fuerit. 
Deinde  febris  accessus  typo  quartano  redeuntes  omnia  sym- 
ptomata localia  valde  auxisse;  striam  rubram  et  in  altitudi- 
nem et>  in  latitudinem  extensam  paiillatim  tumorem,  ruborem, 
calorem  adauctum  totius  femoris  crurisque  reddidisse;  quae 
quidem  symptomata  accessu  denuo  superato  remiserint.  Hic 
quidem  processus  magis  magisque  augens  tumorem^  quum 
aegrotam  ter  vexasset,  vesicularum  eruptione  in  tota  membri 
supei-ficie  orta,  humorem  editum  esse  aquosum;  quo  facto 
valde  relevata  sit  aegrota.  Mox,  quamvis  tumoris  aliquan- 
tum remanserit,  re  domestica  fungi  potuit.  Quum  autem 
tribus  mensibus  post  eodem  morbo  correpta  femur  cum  crure 

magis  magisque  intumuisset,  medicus  ei,  ut  aliquamdiu  salu- 
briore uteretur  coelo,  praescripsit;  quamobrem  aegrota  St. 
Paul  se  tulit,  ubi  per  septem  menses  valetudine  fere  integra 
se  fructam  esse  refert,  tumore  paullatim  diminuto.  Hic  etiam 
sine  ulla  perturbatione  infantem  edidit  imbecillinmm , qui 
paullo  post  diem  obiit  supremiun.  Urbem  Rio  de  laneira 
regressa  et  denuo  gravida  facta , statiin  in  idem  quod  antea 
malum  ita  incidit,  ut  quovis  mense  semel  febri  totaque  sym- 
ptomatum serie  tentaretur.  Mense  gravitatis  tertio , quum 
membrum  in  immensum  auctum  esset,  in  nosocomium  recepta 
est.  Ibi  parva  in  media  sura , eminentia  alba  exorta  est, 
quae  dein  rupta,  liquorem  edidit  fere  aquosum.  Hoc  loco 
ulcus  exstitit  tbaleri  magnitudine  ita  quidem  exortum,  ut  pars 
cutis  rotunda  a reliqua,  cultro  quasi  excisa,  separaretur,  et 
in  madio  ulcere  sicuti  mortua  iaceret.  Margines  quanquam 
callosos  tamen  acute  exsectas  describit  aegrota;  ex  ulcere 
autem  ipso  magnam  ichoris  copiam  effluxisse , quo  factum 
sit,  ut  pari  modo  plura  posthac  similia  exstiterint  ulcera,  etsi 
minora;  attamen  magnam  sese  ex  ulceribus  hausisse  relaxa- 
tionem. Infantem  postquam  in  nosocomio  pepererit,  tumorem 
per  temporis  aliquot  diminutimi  et  ulcera  post  quindecim 
menses  sanata  esse.  Nosocomio  deinde  relicto,  variis  inter- 
vallis aegrota  afficiebatur  accessibus  ab  hoc  vero  tempore 
et  alterum  femur  cum  crure  corripi  coepit;  at  quum  decem 
annis  abhinc  postremo  gravida  esset,  etiam  labia  pudendi 
maiora  sunt  tumefacta , post  partum  autem  ad  normalem 
paullatim  rediere  effigiem.  In  ceteris  corporis  organis  nul- 
lae toto  illo  tempore  graves  affuere  perturbationes.  Menses, 
qui  anno  decimo  septimo  aetatis  aegrotae  fluere  coeperant, 
consuetis  semper  intervallis  apparuerunt.  A coniuge  denique 
relicta  cum  filiis  anno  h.  s.  quadragesimo  quinto  Germaniam 
petiit,  ubi  Berolini  se  in  clinico  divi  Dieffenbachii  una  cum 
liberis  ostendit,  et  Leberto  occasionem  dedit  de  hac  refe- 
rendi familia. 

Status  praesens.  Aegrota,  quae  nunc  Brauweileri 

sumptibus  alitur  publicis,  adspectum  praebet  debilem  quidem, 
haud  vero  iiisauum;  dicit,  se  optima  frui  valetudine;  menses 
ad  normam  fluere,  sed  non  ut  antea  copiose.  At  crura,  et  i 
dextrum  quidem  praecipue,  talem  praebent  speciem,  ut  cum 
nulla  potius  re,  quam  cum  elephantis  cruribus  possint  com-  |. 
parari.  Color  est  albissimus,  superficies  autem  parvis  ob-  '■ 
serta  eminentiis  grani  inillii  magnitudine,  quae  si  deles,  in 
medio  cavum  invenis  parietibus  densis  circumdatum,  paullu- 
lum  liquoris  serosi  continens.  Complures  deinde  sunt  in  ex- 
terna cruris  parte  cicatrices,  colore  candidae,  contractae 
quasi , sulcis  praeditae ; ulcera  vero  superficialia  a Leberto  ; 
commemorata  nunc  non  adsunt.  i 

Integumenta  autem  ipsa  lobularem  quasi  fonnam  ha-  ; 
bent,  ita  ut  partes  singulae  profundis  divisae  sint  incisioni- 
bus, quo  fit,  ut  totum  sinuosam,  ut  ita  dicam,  ostendat  na-  | 
turam.  Cutis  autem,  qua  incisiones  attinguntur,  glabra  est, 
colore  rubro  et  serosum  edit  humorem,  ita  ut  spatii  parietes 
omnino  careant  asperitate.  Lobi  vero  illi  in  toto  observan- 
tur et  femore  et  crure  et  pede,  atque  in  digitis  solum  de- 
sunt, qui  quasi  ex  monte  prominent,  sed  situm  habent  nor-  i 
malem.  Cutis  tactu  est  durissima,  et  temperatura  nou  dimi- 
nuta, sensu  fere  omnino  indiget;  acupunctura  facta  aegrotae 
neque  dolor  ortus  est,  neque  quidquam  effluxit  sanguinis. 
Labia  pudendi  inveni  integra. 

Quae  efficiebantur  mensione  extremitatum  inferiorum, 
haec  sunt. 


Longitudo:  2',  4". 


Ambitus  partis  superioris  femoris 

dextri : 

2',  7", 

6'". 

Ambitus  partis  inferioris  lemoris 

dextri 

. 2', 

5". 

Genu  ambitus 

. 

. 2', 

1". 

Surae  ambitus 

. 

. 2'. 

Circa  malleolos  ambitus  . 

. 

• 1', 

8". 

Circa  pedem  ambitus  medium  . 

• 

. IS 

1". 

Ambitus  partis  superioris  femoris 

sinistri : 

: 1',  10",  6'". 

1',  9^'. 
1',  7". 

o// 


1',  3 


1',  11''. 
9",  6'". 


Ambitus  partis  inferioris  femoris  sinistri 

Genu  ambitus  . . • . 

Surae  ambitus  .... 

Circa  malleolos  ambitus  . 

Circa  medium  pedem  ambitus  . 

Tautopere  igitur  quum  auctum  sit  extremitatum  inferio- 
rum volumen , iion  est  mirandum , quod  mulier  uti  membris 
affectis  nullo  modo  potest.  laceut  enim  illa  aiitc  reliquum 
corpus  iii  grandis  molis  speciem,  miiiiineque  eius  propria, 
Ainculis  contra  fortuito  esse  videntur  annexa.  Sin  locum 
consuetum  aegrota  relinquit,  complures,  qui  membra  illa  fe- 
rant, adsint  necesse  est. 

Causas  huius  mali  mulier  alias  iiuUas  affert,  nisi  quod 
primum  quidem  inniti  in  regionibus  istis  sint,  qui  eodem  illo 
laborent,  deiii  quod  aliquamdiu  iu  domo  liabitaverit,  ad  mon- 
tem annisa  ita  ut  valde  fuerit  humida  frigidaque. 

Brevibus  nunc  verbis  morbi  describam  decursum,  quo- 
modo iu  utraque  mulieris  illius  filia  sese  ostenderit.  Ambo 
natae  in  Brasilia,  etsi  debili,  tamen  scarlatina  excepta, 
praeterque  iu  capite  quandam  eruptionem,  quibus  morbis  eo- 
dem laboravere  tempore,  integra  sese  prima  iuventute  fru- 
ctas  fuisse  contendunt  valetudine.  Quarum  iunior , nunc 
quindecim  annos  nata,  aetatis  suae  aiuio  septimo  postquam 
per  plures  horas  coiitinua  pluvia  iter  facere  coacta  fuit,  do- 
mum redux,  .subito  vehementissimo  affecta  est  frigore  una 
cum  dolore,  qui  in  dextro  postque  duas  horas  in  sinistro 
crure  et  femore  sese  ostendit  ascenditque  a pede  usque  ad 
regionem  inguinalem.  Illae  partes  morbo  eundem  habente 
quem  in  matre  decursum  atque  exitum,  pari  modo  ac  in  illa 
magis  magisque  intumescebant,  et  paucis  diebus  praeterlapsis 
ad  statum  rediere  talem,  qui,  quamvis  normalis  minime  fuis- 
.set,  tamen  puellam  quomuius  ingrederetur,  non  impediebat. 
Accessiones  illae  trium  vel  quatuor  mensium  spatio  rediebant, 
neque  in  patriam  regressa,  liberata  ab  iis  est,  sed  iam 
quatuor  accessionibus  post  relictam  Brasiliam  se  vexatam 

esse  commemorat.  Praebentj  autem  huius  aegrotae  extremi- 
tates inferiores  siAilem  ac  istae  matris  adspectum,  quare  su-  i 
pervacaneum  erit,  accuratius  eas  describere;  volumine  vero 
multo  sunt  minore,  ita  ut  uti  iis  bene  possit  puella. 

Modo  minus  gravi  filiam  alteram  nunc  octodecim  annos 
natam  vexat  malum.  Octo  annis  ante  ex  simili  qua  soror 
perfrictione  morbo  est  correpta,  ita  ut  sinistrum  tantum  qui- 
dem cum  pede  crus  sit  afflictum,  sed  altera  pars  intacta  r, 

manserit.  Nec  non  apud  hanc  accessiones  iterum  iterumque  i 

regressae  cruris  auxere  volumen,  et  laboravit  quinquies  iis  a 
in  Brasilia,  in  Germania  bis  tantum.  Quum  mense  Septem- 
bre anni  praeteriti  in  clinicum  nostrum  chirurgicum  excipe- 
retur, crus  dextrum  deformem  praebebat  effigiem.  Cutis  ? 
aspera  et  dura,  non  autem  fossis  in  singulas  divisa  partes, 
eminentiis  parvis  candidis  obtecta;  quibus  commutationibus  f 
pathologicis  pes  etiam,  digitis  exceptis,  partem  habebat. 

Ambitus  erat 

Surae  afflictae  16y2'^  Surae  sanae 

Circa  malleolos  dextr.  12''.  C.  m.  sinistr.  9". 

Circa  pedem  dextr.  7",  3'".  C.  p.  sinistr.  5".  I 

Ceterum  de  nulla  affectione  morbosa  querebatur  puella,  ; 
sed  bona  se  frui  dicebat  valetudine,  nisi  quod  menses  et  in-  i 

tervallis  incertis  accederent,  atque  si  fluerent,  parvam  tau-  ; 

tum  edi  per  unum  vel  duos  dies  sanguinis  copiam,  quo  tem- 
pore autem  neque  dolore  ullo  se  vexari,  neque  ullam  perci- 
pere cruris  commutationem.  Curam  in  clinico  institutam  loco 
enarrabimus  aptiore. 

Status  praesens.  Crus  dextnim  aspectum  praebet 
nunc  multo  minus  deformem,  quam  antea,  similioremque  alte- 
rius lateris  cruri.  Eius  superficies  multo  glabrior  mollior- 
que  reddita ; eminentiae  illae  exstinctae.  Surae  ambitus  idem 
atque  in  sinistra  1472",  idem  fere  in  pede  utroque;  malleoli 
tantum  ambitu  illos  cruris  sinistri  uno  paene  digito  superant. 
Menstrua  mox  post  receptionem  in  clinicum  apparuerant  et 
quovis  mense  modo  regulari  redeunt  profusiusque  quam  au- 

tea  fluunt.  Ceterum  per  hos  decem  menses  nulla  affectione 
morbosa  correpta  est  aegrota. 

Symptomatolos^la. 

Perclare  ex  Iribus  illis  a nobis  enarratis  casibus  hunc 
esse  morbi  decursum  elucere  videtur.  Adest  in  primordio 
inflammatio  vasorum  lymphaticorum  glandularumque  femoris 
atqjie  cruris,  quam  affectio  per  totum  pervagata  corpus  se- 
quitur. Illud  partim  ex  dolore,  rubore,  tumore  plus  minusve 
diffusis  in  cursu  vasorum  illorum , tumoribus  singulis  globo- 
sis, qui  chordam  illam  in  interno  extremitatis  inferioris  la- 
tere tensam  interrumpunt;  partim  ex  vehementi  demonstratur 
frigore,  quod  calor  sudorque  profusus  sequuntur,  quibus  mo- 
lestiis etiam  nausea  vomitusque  accedunt.  Expanditur  deinde 
inflammatio  supra  cutem  telamque  cellulosam  subcutaneam, 
ita  ut  tota  intumescat  pars  affecta.  Quae  omnia  symptomata 
denique  cedunt  remanente  tantum  leni  membri  intumescentia; 
idem  autem  processus  post  dierum  redit  intervallum  longio- 
risve  temporis , quo  superato  membrum  affectum  ad  maius 
auctum  volumen  restat,  ita  ut  quo  saepius  redeant  accessus, 
eo  magis  augeatur  tiunor.  Ac  primum  quidem  intumescens 
membrum  molle  est,  paullatim  durescit,  cutis  albis  subinde 
obseritur  papulis,  vel  tuberculis  vel  vesiculis,  quae  liquorem 
nonnunquam  edunt  aquosum,  neque  rafo  ulcera  formant  gan- 
graenosa (quasi  pars  deficiens  cultro  sit  excisa),  quae  formam 
praebentia  rotundam  et  fundum  excavatum  caeruleum  cum 
marginibus  callosis,  magnam  ichoris  quantitatem  profundunt. 
Adsentiunt  hac  in  descriptione  omnes  quos  legi  auctores  si- 
cuti  V.  V.  Cl.  Cl.  Cazenaave  et  Schedel,  Rayer,  Alibert, 
Hillary , ceteri , atque  id  tantum  addunt , quod  saepe  tanta 
ichoris  copia  ex  ulceribus  supra  commemoratis  profluat,  ut 
febris  hectica  atque  inde  mors  postremo  afferatur.  Saepe 
etiam  morbum  lente  progredi,  ulcerationibus  carentem,  atque 
aegrotos , etsi  hoc  malo  vexatos , atque  ita  quidem , ut  de 

pondere  solum  cruris  iugeuds,  quod  iuccdeutes  sccuiu  trahere  •» 

debeant,  conquerantur,  tamen  per  totam  vitam  integra  frui  t 

valetudine.  Haud  paucos  esse,  Hillary ')  dicit,  qui  annos 
plus  viginti  cum  pede  modo  descripto  ad  ingens  volumen  i 

aucto , vixerint,  Aliis  in  casibus  membrum  affectum  emor-  ^ 

tuum  sine  dolore  a corpore  seiungi  dicitur. 

In  tria  igitur  stadia  totum  morbi  processum  dividendum  i 
esse  mihi  videtur.  Primum  stadium  inflammatorium  est  sive 
acutum,  quod  frigore  vehementi,,  calore  per  totum  pervaga- 
tis corpus,  atque  inflammatione  vasorum  lymphaticorum  glan- 
dularumque, in  cutem  denique  telamque  cellulosam  subcuta- 
neam partis  affectae  extensa  dignoscitur.  Cuius  quidem  i 

stadii  ftnem  facit  crisis  et  universalis  et  localis,  quum  par- 
tim  accessus  illi  sudore  decernantur  profuso,  partim  autem 
in  membro  affecto  exsudatio  exoriatur,  et  ita,  ut  liquor,  qui 
vesiculis  in  superficie  exortis  continetur,  his  diruptis,  effluere 
possit,  et  vel  in  cutis  ipsius  interstitia,  vel  in  telam  cellulo-  i 
sam  subcutaneam  exsudata  infundatur  materies,  quod  quidem  i 
postremum  parte  tota  malo  correpta  ostenditur  intumescente.  j 
Crisis  vero  illa  haud  completa  est,  quo  fit,  ut  totum  quod  in 
inferstitia  editum  est  effluvium,  imbibi  nequeat,  quare  in  se- 
cundum transit  morbus  stadium,  quo  lento  et  chronico  ut  ita 
dicam  modo  progreditur.  In  quo  durior  duriorque  fit  cutis, 
tuberculis  parvis  obseritur  candidis,  quae  cum  vesicularum 
eruptione  liquorem  edintium  aquosum,  nonnunquam  alternan-  | 
tur.  Huius  vero  periodi  alterius  processus  eo  saepissime  in- 
terrumpitur, quod  in  primum  iterum  iterumque  recidit  morbus  : 
stadium.  Tertia  periodus  gangraenosa  est  aut  sphacelosa,  ; 
eoque  cognoscitur,  quod  ulcera  illa  supra  a nobis  descripta 
exoriuntur,  aut  quod  totum  membrum  paullo  paullatim  de- 
functum a reliquo  seiungitur  corpore. 

Restat  quod  in  hoc  dissertationis  nostrae  capite,  pauca 


1)  Eius  Beobachtungen  auf  Barbadoes  aiis  dem  Engl.  v.  Acker- 
mann.  pag.  303. 

verba  faciam  de  variis,  qui  lioc  morbo  afficiuntur,  corporis 
partibus.  Imprimis  extremitates  inferiores  hic  sunt  enumeran- 
dae, et  quidem,  id  quod  ex  casibus  nostris  elucet,  aut  totum 
coiTipitur  membrum,  aut  uiia  tantum  eius  pars,  sicuti  crus 
cura  pede.  Mirum  est , quod  Ilillary  ’)  contendit , alterum 
modo  semper  affectum  inveniri  crus,  cuius  rei  contrarium 
iam  ex  nostris  demonstratur  observationibus.  Quod  extre- 
mitates superiores  a malo  correptae  reperiuntur,  et  ex  aliis 
et  ex  casu  a Rayero  observato  descriptoque  elucet,  de  quo 
postea  mentionem  faciemus.  Addamus , quae  de  ceteris  a 
morbo  partibus  affligatis,  idem  refert  auctor:  „Si  elephan- 
tiasis“  ait,  „in  abdominis  parietibus  exoritur  lateque  exten- 
ditur, in  primordio  omnia  eum  vehementis  irritationis  gastri- 
cae symptomata  prosequuntur ; praeterea  exsudatio  serosa 
abundans  in  telam  cellulosam  subcutaneam  et  abdominis  pa- 
rietum, et  aut  labiorum  maiorum,  aut  scroti,  aut  denique  ani 
marginum.  Si  scrotum  imprimis  corripitur  malo,  extendi  pot- 
est affectio  in  penem,  et  morbosa  saepissime  efficitur  exsu- 
datio, quae  menstruosam  hisce  organis  praebet  formam‘‘. 
„Ne  thoracis  quidem,  colli,  capitis  integumentis  liaec  parcet 
inflammatio,  qua  mammarum  ita  augetur  volumen,  ut  vinculis 
sustinendae  sint.  Praeter  indurationera,  hanc  secutam  par- 
tium illarum  affectionem,  oriri  compertum  est  ulcerationes, 
difficillimae  ad  sanandum.  Si  facies  denique  elephantiasi 
implicatur,  in  prima  periodo  saepe  delil^ia  adsunt,  in  secunda 
autem  genae,  nares,  labia,  tum  alterius  solum,  tum  lateris 
utriusque  ita  intumescunt,  ut  aspectum  praebeant  foedis- 
simura“  ^). 


1)  Uillary  libr.  citato  pag.  360. 

2)  Rayer  sur  les  maladies  de  Ia  peau.  Art.  elephantiasis  des  Ara- 
bes $.  909.  seq. 

In  cadaveribus  observata. 

Quum  nobis  hac  de  re  observationes  instituere  occasio  y 

non  fuerit,  ea  hic  referre  liceat,  quae  alii  reperierint.  Quae  i 

Jjeberto  dissecanti  cutis  hypertropliicae  partem,  quam  Dief- 
fenhachius  e crure  exciserat  adolescentis  annorum  sedecim,  ^ 

occurrerunt,  haec  sunt:  „Pars  exstirpata  vasorum  inops  erat,  , 

etsi  molli,  tamen  tenaci  consistebat  massa,  atque  colore  lacti  i 
similis  lobularem  interdum  ostendebat  aspectum.  Duo  micro- 
scopii  ope  cognoscuntur  momenta  , pinguis  telaque  con- 
iunctiva,  in  qua  quidem  postrema  fasciculi  singuli  clarissime  ; 
videbantur,  qui  ex  subtilibus  gyratisque  quasi  fibris  consi- 
stentes a materie  circumdati  apparebant  aequali.  Cutis  a , 

tela  cellulosa  haud  plane  differebat.  Totum  inventum  pingui  | 

vel  maxime  impletum , quod  partim  aderat  fluidum , partim  | 

in  vesiculis  contentum  denique  continuum  formabat  pannicu-  : 

Ium  adiposum^  Ilendy  glandulas  lymphaticas  invenit 
aut  induratas  aut  pure  impletas,  adauctasque  volumine.  Vasa  ' 

absorbentia  dilatata  dirumpebantur  iniectionibus  adhibitis.  | 

Aliam  ostendebat  tela  cellulosa  subcutanea  commutationem; 
ea  enim  liquore  erat  impleta,  crasso,  glutinoso,  tenaci,  mu- 
cilaginis  consistentiae , cuius  humoris  copia  a totius  tumoris 
pendebat  volumine.  Assentitur  etiam  hac  in  re  Hancke^), 
qui  brachium,  cuius  cutis  telaque  cellulosa  hypertrophice  erat 
degenerata,  diligentissime  exploravit,  lam  ipsa  eius  hic  affe- 
ram verba:  „Tela,  ait,  corii  et  tela  cellulosa  ei  subiecta 
mutationibus  pathologicis  maxime  fuerunt  obnoxiae  sicut  pan- 
niculus adiposus,  in  cuius  extensis  cellulis  substantia  oleosa 
et  gelatinosa  collecta  erat.  Praesertim  autem  nonnulli  loci 
antibrachii  tantopere  erant  mutati , ut  hoc  maxime  tetrum 
appareret.  In  dorso  quidem  manus  erant  tegumenta  i.  e.  tela 


1)  Libro  cilato  pag.  76. 

8)  De  uonnul].  elepbaut.  exemplis  dissert.  iuaug.  cet.  scrips.  Hancke. 
Halae  1837.  pag.  88. 


13 


corii  admodum  crassata,  tela  cellulosa  liquore  lymphatico  re- 
pleta, et  microscopio  diligenter  usuiqiato,  nonnulla  adeo  vasa 
lymphatica  extensa , et  quod  ex  natura  eorum  parietum  non 
pellucida  colligere  licet,  hi  densati  conspecti  sunt“.  Nonnul- 
lis etiam  in  casibus  ab  Andralo  ')  non  solum  tela  cellulosa 
subcutanea,  verum  etiam  intermuscularis  indurata  volumine- 
que est  reperta  adaucta , telae  cellulosae  similis  submucosae 
scirrho  affectae , et  qua  propius  cutis  eo  densior , itaque  co- 
haerebat cum  ceteris  partibus,  ut  separari  ab  iis  non  posset. 
Inter  epidermim  corionque  corpus  papillare  pluribus  in  par- 
tibus maxime  erat  adauctum  villisque  simile  tunicae  mucosae 
intestinalis.  Inter  corpus  denique  papillare  atque  epidermim 
tres  clarissime  inter  se  distinguebantur  straturae.  Prima 
et  quidem  infima  in  striae  albae  formam,  quae  vasibus  omnino 
carens , inter  corporis  papillaris  intervalla  penetrabat  atque 
ex  tela  consistebat  cellulo  - fibrosa.  Altera  magis  externa  e 
filamentis  composita  nigris  ita  implicatis , ut  rete  efficerent. 
Tertia  stratura  summum  locum  obtinens,  hic  lineam  tantum 
formabat  albam,  illic  autem  densior  erat  duriorque,  quasi  e 
squamarum  serie  composita,  quarum  altera  sit  aKeri  imposita. 
Minoris  arteriae  venaeque  voluminis  expansae  apparebant; 
musculi  erant  molles  atque  pallescentes,  quod  idem  Ilancke 
etiam  invenit. 

De  ossium  structura  commutata  Cl.  Alibert  refert : 
saepissime  illa  spongiosa  inveniuntur  et  emollita;  periosteum 
omnino  deest.  Laminae  internae  non  inter  se  cohaerent, 
sed  facile  altera  separatur  ab  altera.  Ossium  cavum  me- 
dulla caret;  saepe  radius  cum  ulna,  tibia  cum  fibula  alia 
ossa  cohaerentia  reperiuntur.  Formant  denique  ossa  una 
cum  musculis  tendinibusque  compactam  et  massam  quasi  car- 
nosam. 


1)  Archives  generales  de  medecine.  Mars  1827. 

Precis  theoretique  et  pratiqiie  sur  les  maladies  de  la  peaii.  Pa- 
ris 1818.  tom.  II.  pag.  95. 

Cl.  Hillary  nervum  cruralem  incrassatum,  omnia  vasa  | 
sanguifera  invenit  dilatata.  Cl.  Bouillaud  in  femina,  cuius  I 
extremitates  inferiores,  quae,  ut  ipse  dicit,  adeo  erant  volu-  | 
mine  adauctae,  tamque  durae,  ut  iis  elephantis  quam  maxi- 
me essent  similes , et  venas  crurales  et  venam  cavam  infe-  ^ 

riorem  ipsam  , obliteras  invenit.  Quod  ad  cetera  pertinet  } 

organa,  afferri  liceat,  quae  Cl.  Rayer^)  in  homine  repererit  ) 

hoc  morbo  superato.  „Aorta,  ait,  ramique  eius  maiores  in-  > 

tacti ; eodem  modo  duram  matrem  invenimus , piae  matris  j 

autem  vasibus  sanguis  erat  iniecta;  neque  in  cerebro,  neque  j 

in  cerebello  ullae  aderant  commutationes  pathologicae ; pul- 
mones, quanquam  crepitabant,  tamen  in  posteriore  parte 
sanguine  erant  repleti.  Larynx,  trachea,  pericardium,  pleu-- 
rae  in  statu  reperimus  integro.  Cordis  latitudo  erat  iii  basi 
digitorum  sex , longitudo  digitorum  septem  et  semis.  Dila- 
tatae erant  eius  cavitates,  quarum  autem  parietes  non  in-  j 
crassati  resistentiam  ostendebant  diminutam.  Ventriculus 
erat  aSre  quam  maxime  expansus , in  parte  pylorum  versa 
tunica  mucosa  rubefacta , sed  neque  muco  illita , neque 
emollita,  in  superiore  vero  ventriculi  parte  ad  duplex  volu- 
men erat  adaucta.  Tunica  mucosa  intestinalis  tota  fere 
colore  erat  rubro-violacea ; hepar  hypertrophicum,  et  ut  re- 
nes splenque  sanguine  impletum.  Vesica  denique  urinaria 
in  panniculo  adiposo  quasi  apparebat  iuvoliita“.  De  hepatis 
statu  assentitur  quoque  Cl.  Lflrrei/^),  qui  militis  cadaver  hoc 
malo  superati  exploravit.  Quod  organou  invenit  quam  ma- 
xime hypertrophicum  atque  durum,  vesicam  autem  felleam 
crasso  impletam  felle. 

Praeterea  de  intumescentia  refert  glandularum  mesen- 
tericarum, deque  tuberculis  parvis  duris  ex  materie  consisten- 


1)  cf.  Chelii  in  libro:  Heidelb.  Kliii.  Auualeu  II.  3.  18S6. 
8)  Archives  generales  de  medecine.  Mars  1827. 

3)  Rayer  malad.  de  la  peau  quatrieme  section  pag.  456. 

4)  Larrey  memoires  tom.  I. 

tibus  gypso  simili,  quae  in  mesenterio  dispersa  erant.  Alium 
affert  Cl.  Alibert  casum  ^),  in  quo  in  hepate  renibusque  nihil 
reperit  abnorme,  lienis  autem  volumen  erat  adauctum  sub- 
sfantiaque  durior  modo  consueto  resistentiorque,  atque  magna 
ia  mesenterio  tuberculorum  multitudo.  Commemorandi  deni- 
que puto  dignum  id,  quod  Schillingius  affert,  qui,  si  quis 
amputare  velit  membrum  elephantiacum,  arteriarum  ligatu- 
ram alia  remedia,  quae  styptica  nominentur,  post  operatio- 
nem adhibeantur  necesse  esse  negat,  quia  minimi  sit  emissio 
sanguinis  momenti.  Idem  auctor  sanguinem  quoque  in  tali- 
bus aegrotis  fere  nigrum  et  pauIlum  tantum  continentem  seri 
observavit. 

Aetiologia. 

Varia  hac  de  re  varii  scripsere  auctores;  nulla  enim 
obnoxia  fere  est  causa  externa,  nulla  fere  exstat  dyscrasia, 
quae  ad  hunc  morbum  procreandum  occasionem  dare  non 
dicatur.  Alii  enim  ex  subito  suppressa  cutis  secretione,  alii 
ex  vitio  in  ciborum  usu  atque  potorum  commisso,  alii  ex 
dyscrasia  scorbutica,  scrophulosa,  syphilitica  mali  origineiii 
ducunt ; alii  deinde  hereditarium , contagiosum  morbum  esse 
arbitrantur,  alii  alia  afferunt.  Num  dyscrasiis  illis  nonnun- 
quam  exoriendae  huius  cutis  hypertrophiae  speciei  culpa  sit 
admittenda,  hac  de  re  indicium  ferre  non  meum  est.  Quod 
ad  illud  pertinet  quod  obtinetur,  malum  esse  hereditarium, 
verum  quidem  ex  observatione  nostra  apparere  videatur,  duo 
tamen  potissimum  argumenta  obstare  arbitror.  lam  primum 
enim  mater,  cuius  morbi  historiam  primum  descripsimus, 
utramque  filiam  prius  peperit,  quam  ipsa  morbo  est  correpta, 
liberi  vero  omnes  postea  nati,  quantum  ex  muliere  ipsa  di- 
dicimus, intacti  malo  mansuerunt.  Deinde  et  mater  et  filiae 
sub  eodem  semper  coelo  iisderaque  conditionibus  vixerunt, 


1)  Libr.  citat,  pag.  94. 


ex  eadem  denique  causa  ultima  morbi  originem  ducunt.  Et  ) 
ne  contagiosam  quidem  esse  elephantiasin  haecce  docent  ob-  1 
servationes;  quod  si  ita  se  haberet,  mirum  videatur,  quod  j 
non  ceteri  quoque  homines,  qui  cum  familia  illa  vixerunt, 
morbo  correpti  sint.  Illud  vero  factum  non  esse,  ex  muliere  t 

ipsa  compertum  habemus;  neque  ea  mittenda  est  causa,  quod  ] 

Brasiliae  certe  incolas  minime  fugire  scimus  istos,  qui  hacce 
cutis  hypertrophia  laborant.  Id  vero  certissime  constat,  quod 
et  ex  omnibus , quae  evolvi  hac  de  re  scriptis  et  ex  meis 
ipsius  elucet  observationibus,  hunc  morbum  nonnullis  in  or- 
bis terrarum  partibus,  ut  in  Brasilia,  insula  Barbado  endemi- 
cum esse,  vel  ul  rem  accuratius  explicem,  certas  exstare  illic 
conditiones,  quae  in  hunc  potissimum  morbum  magis  quam 
in  alios  inclinatos  reddant  homines.  Quae  vero  potissimum 
sint  causae  istae  obnoxiae,  difficillime  statui  potest.  Hillary 
arbitratur,  ex  repentina  temperaturae  commutatione,  ita  ut 
frigus  subito  sequatur  calorem,  originem  mali  esse  ducen- 
dam. Maxime  autem  noctes  is  accusat  frigidas  atque  humidas 
et  venti  perflatus,  qui  in  insula  Barbados  saepe  inveniantur 
regnantes.  Dicit  deinde,  morbum  fieri  endemicum,  si,  ut  in 
orbis  terrae  quae  meridiem  spectant  regionibus,  conditiones  illae 
per  etesias  continuo  efficiantur , epidemicum  autem  fieri , si 
anni  aetas  quaedam  certam  talium  secum  ferat  conditionum 
seriem,  qua  ad  malum  excitandum  occasio  praebeatur.  Ean- 
dem fere , si  nostras  spectamus  casus , causam  invenimus. 
Brasiliae  enim  temperiem  quisque  noscit  calidissimam  per 
maximam  anni  partem  esse;  cui  rei  accedit,  id  quod  iain 
supra  commemoravimus,  quod  familia  nostra  elephantiaca,  per 
multos  annos  domicilium  habuerat  in  domo  ad  montem  sita 
eamque  ob  causam  humida  atque  alsa.  Exoritur  autem  inde 
nequaquam  localis  solum  quasi  ad  morbum  inclinatio,  sed  omnis 
multo  magis  afficitur  organismus,  quod  partim  ex  toto  typico 
morbi  elucet  processu,  quo  tota  correpta  apparet  constitutio, 
partim  ex  iis  etiam  demonstratur,  quae  ex  necropsia  didici- 
mus. Nam  quum  neque  hepatis,  neque  lienis,  neque  renum, 


neque  mesenterii  neque  alius  cuiusdam  organi  interni  sit  af- 
fectio propria,  tamen  nulla  est  nota  cuiusquam  hominis,  qui 
hoc  morbo  laboraverat,  obductio,  qua  unum  alterumve  organo- 
rum illorum  in  statu  morboso  repertum  non  fuerit:  neque 
hoc  soliun,  sed  sanguinis  etiam  ipsa  natura  visa  est  patho- 
logice valde  mutata.  Cui  rei  simile  quoddam  inesse  videtur 
typho,  febri  intermittenti,  pyaemiae,  aliis  eiusmodi  affectioni- 
bus. Ergo  dyscrasia  ex  causis  istis  obnoxiis  exoritur,  quae 
impetu  quasi  postremo  allato,  sicuti  in  nostris  casibus  acce- 
dente perfrictione,  in  singula  quadam  corporis  parte  morbum 
efficiat  localem.  Simile  quoddam  in  aliis  quoque  invenimus 
dyscrasiis,  sicuti  in  syphilitide  ulcera  faucium  (secundaria), 
coronam  veneream,  alia,  in  tuberculosi,  cerebri,  pulmonum, 
mesenterii  tubercula,  alias  affectiones.  Sed  ut  omnes  fere 
morbi,  qui  certis  ex  causis  et  epidemici  et  endemici  fiunt, 
sporadici  etiam  esse  possunt  (ut  exempla  afferam  typhum,  fe- 
brem intermittentem , morbillos , scarlatinam)  , ita  huius 
quoque  cutis  hypertrophiae  speciei  singula  etiam  in  nostris 
regionibus  reperiuntur  exempla.  Quod  quo  clarius  ostenda- 
tur non  ineptum  mihi  videtur,  casum  hic  referre  nostris  qui- 
dem simillimum,  a Rayero  Parisiis  observatum. 

„Maria  Pr.  annos  triginta  et  unum  nata,  postquam  a 
septimo  aetatis  anno  cruris  dextri  elephantiasi  laboravit, 
cuius  membri  amputatio  anno  1823  erat  instituta,  mense  la- 
nuario  a.  1825  in  articulis  cubiti  atque  manus,  deinde  secun- 
dum vasorum  lymphaticorum  processum  dolor  subito  exortus 
est  vehementissimus.  Chorda  quasi  nodosa  tensaque,  parvo- 
rum subcutaneorum  tuberculorum  seriei  similis  in  doloris  di- 
rectione sese  ostendebat  sicuti  taenia  rubra  supra  brachium 
se  extendens;  dolor  autem  usque  ad  regionem  porrigebatur 
axillarem,  ubi  glandulae  intumescebant  lymphaticae.  Rubor 
erysipelatosus  totum  mox  corripuit  membrum,  superiore  tan- 
tum parte  excepta.  Cui  quidem  irritationi  tela  quoque  par- 
ticipere  posthac  coepit  cellulosa  subcutanea,  ita  ut  tumor 
exoriretur  grandis;  neque  tactum  eius  quidem  lenissimum 

aegrota  ferre  poterat.  Manus  cubitique  articulatio  rigida  4 
erat  atque  contracta.  Eodem  tempore  inexplebili  diti,  frigore  * 
vehementi,  cephalalgia,  anxietate,  deliriis  vexabatur.  Fri-  4 
gus  calor  secutus  enormis  deindeque  sudor  totius  corporis  4 
profusus,  quo  factum  est,  ut  omnia  remitterent  sy-mptomata,  t 

quorum  omnium  ordo  post  quatuor  horarum  spatium  rediit,  J 

redientibusque  iis,  rubor  dolorque  augebatur  membri  affecti.  .1 
Superato  accessu , relaxatisque  ardore  cum  dolore , membri  i 
affecti  semper  crescebat  volumen.  Quum  aegrota  die  ultimo  1 
mensis  Martii  in  nosocomium  pietatis  reciperetur,  brachium  1 
parte  superiore  excepta  rubrum  erat,  volumine  alterius  vo- 
lumen quater  superante , forma  cylindricum , durissimum,  ^ 
massam  constituens  aequalem,  qua  gravius  digitis  tacta  im-  4 
pressio  non  remanebat.  Calor  erat  ardens , premendo  dolor  \ 
crescebat,  praecipue  vero  in  manu  digitisque,  quorum  articu-  t 
lationes  rigidae  apparebant  contractaeque.  Et  ne  nunc  qui- 
dem liberata  erat  aegrota  accessionibus,  quae  spatiis  incer- 
tis redibant,  eo  tamen  a prioribus  differebant,  quod  frigus 
plerumque  membrum  tantum  corripiebat  affectiun.  De  cura  > 
instituta  disserendi  postea  erit  locus ; id  tantum  hic  referen- 
dum est,  quod  seri  evacuatio,  vesicantibus  effecta,  tanta  erat, 
ut  bis  per  diem  novis  uti  vestimentis  aegrota  esset  coacta. 
Primo  mensis  Maii  die  dolor  valde  xrat  diminutus , nec  non 
intumescentia  membri  duritiesque;  manus  digitique  facilius 
movebantur ; tantum  denique  valebat  medendi  ratio  adhibita,  j 
ut,  quamvis  denuo  accessus  mense  medio  Iiuiio  redirent,  | 
omnia  tamen  symptomata  duobus  diebus  praeterlapsis  eva- 
nescerent, membrumque  affectura  paullo  paiillatim  ad  statum 
reduceretur  normalem“.  ’)  — Quamquam  plura  eiusmodi 
Cl.  Rayer  attulit  exempla,  tamen  hoc  unum  enaiTare  sufficere 
visum  est,  quo  ostendam,  etiam >in  nostris  hunc  morbum  in- 
veniri orbis  terrarum  partibus. 


1)  Libro  citato  pag.  438.  seq. 


Considerantibus  nobis  vitia  quaedam  organica  interna, 
quibus  fortasse  exoriendae  huius  cutis  hypertrophiae  inter- 
dum culpa  sit  committenda,  illud  iam  supra  allatum  occurrit, 
quod  Cl.  Hendy  obliteras  semel  reperit  et  venam  cruralem 
cavamque  inferiorem  ; et  ne  hac  quidem  de  re  quidquam  af- 
ferre possum  gravioris  momenti,  quum  persuasum  mihi  non 
habeam,  illo  in  casu  ex  vitiis  istis  solis  mali  originem  esse 
ducendam;  et  quantus  est  numerus  affectionum  earum,  quae 
obliteratis  hisce  vasibus  effici  possint ! 

Ex  contrario  probabilius  multo  videtur,  ipsa  illa  vitia 
post  exortam  elephantiasin  apparuisse,  phlebitide  aut  ex  im- 
pedito solum  sanguinis  refluxu,  aut  ex  eo  effecta,  quod  ve- 
nae inflammationi  participerant  vasorum  lymphaticorum  atque 
cutis.  Eodem  modo  sese  habere  puto,  quod  Cl.  Rayer  cor- 
dis cavitates  invenit  dilatatas.  Nam  in  organo  sano  atque 
hypertrophico  sanguis  non  fluit  perinde,  sed  in  illo  celerior, 
in  hoc  tardior  esse  debet  circulatio,  quare  irregularitas  quae- 
dam exoriatur  in  toto  hoc  systemate  necesse  est ; eamque 
ob  causam  minime  mirum  videtur,  quod  gravissimae  quidem 
cordis  laesiones  inveniuntur  in  iis,  qui  membro  laboraverant 
modo  elephantiaco  ut  ita  dicam  degenerato.  Atque  retarda- 
tam esse  in  eo  sanguinis  circulationem  et  ex  aliis,  et  prae- 
cipue ex  omnibus  stadii  gangraenosi  seu  sphacelosi  clarissi- 
me elucet  symptomatibus. 

Prognosis. 

Scio,  multos  esse,  qui  insanabilem  huncce  esse  morbum 
arbitrantur.  Cui  vero  opinioni  minime  accedendum  esse  puto, 
etsi  negari  nequit,  tollendi  huius  mali  causas  saepissime  opes 
nobis  deesse.  Iam  in  prima  periodo , quantum  ex  omnibus 
elucet  hac  de  re  scriptis,  malum  exitum  nunquam  habet  lae- 
talem , nisi  graves  adsunt  ventriculi , intestinorum , cerebri 
laesiones,  quae  autem  minus  sunt  timendae  si  inferiores, 

I quam  si  superiores  corporis  partes  sunt  afflictae.  Tamen, 

quia  brevius  est  hocce  stadium,  quam  effectum  praebere  pos- 
sit medendi  ratio  instituta,  sanatio  difficillima  videtur.  Plus 
valet  ars  nostra  in  altera  ‘periodo,  in  qua  si  demi  possunt 
causae,  remedia  babemus  ad  sanandum  gravissima.  Neque 
in  tertio  quidem  stadio  desperandum  est  medico,  etsi  plerum- 
que accidit,  ut  ex  ulceribus  tanta  effluat  ichoris  copia,  ut 
febri  hectica  exorta  vires  exhauriantur  aegroti. 


Priusquam  ad  partem  huius  dissertationis  transeamus, 
in  qua  de  cura  agatur,  non  ineptum  mihi  videtur,  nonnullos 
adhuc  enarrare  casus  in  clinico  nostro  chirurgico  observa- 
tos, qui,  quamvis  non  eodem  omnes  modo  ac  illi  sint  exorti, 
de  quibus  antea  disseruimus,  tamen  eam  ob  causam  eos  hic 
afferendos  esse  arbitror,  quia  similitudinem  praebent  eorum 
symptomata  cum  iis,  quae  in  secunda  atque  tertia  nostrae 
invenimus  cutis  hypertrophiae  periodo ; quamobrem  magni 
erit  momenti,  ut  de  eorum  quoque  postea  disseramus  «nedela. 

1)  Joh.  Nickel  viginti  septem  annos  natus.  Eius  pa- 
rentes bona  semper  usi  valetudine  aetate  iam  provecti  mor- 
tui sunt.  Fratres  onnies  eruptione  in  capite  et  tumoribus 
glandulosis  per  phires  infantiae  annos  laborasse  dicit.  Ipse 
viginti  annos  natus  scabie,  atque  anno  sequente  variolis  cor- 
reptus est.  Anno  1838  vehementi  affectus  est  ophthalmia, 
ad  quam  sanandum  fonticulum  medicus  in  nucliam  applicavit. 
Ulcus  deinde  ortum  est  in  crure  dextio , quod  lapidis  ictu 
vulneratum  erat.  Magnam  illud  puris  profundere  coepit  co- 
piam, neque,  etsi  multis  remediis  adiiibitis,  sanescebat;  oculi 
vero  brevi  abhinc  tempore  ad  integrum  reducti  sunt  statum. 
Mox  autem  intumescere  observavit  crus  aegrotus  eo,  quod 
calceos  maiore  quam  antea  cum  difficultate  sibi  induebat. 
Nihilominus  tum  demum  auxilium  quaesivit  ex  medico,  quum 
dolorem  amplius  feiTe  non  posset.  Primum  ille  praescripsit 
balnea;  quae  quum  non  iuvarent,  membi-um  affectum  involvi 
iussit.  Hoc  autem  ab  aegroto  ipso  ineptissimo  eoque  modo 

institutum  est,  ut  crus  medium  inulto  magis  aliis  premeretur 
partibus.  Qui  factum,  ut  dolore  mirum  iii  modum  aucto  Ni- 
kel  iii  clinicum  nostrum  chirurgicum  sese  ferret  die  tertio 
mensis  Februarii  1842.  Ibi  haec  observata  sunt  in  eo : Erat 
miri  forma  pedi  elepliantis  simillima;  aspera  eius  cutis  atque 
durissima,  colore  rubro-violacea,  squamis  obtecta  torum  quasi 
formabat  enormem  a malleolis  usque  ad  medium  pedem  ex- 
tensum. In  anteriore  cruris  parte  ulcus  aderat  torpidum 
superficiale , magnam  puris  viridis  liquidique  profundens  co- 
piam, cuius  margines  duri  erant,  colore  lividi,  fundus  autem 
quaque  carebat  granulatione.  Mensura  hoc  dedit: 

Ambitus  circa  genu  . . . 15'',  '/o'*. 


Digiti  volumine  etiam  erant  grandiore,  colore  rubri.  Cete- 
rum de  nulla  atfectione  querebatur  aegrotus  morbosa.  Me- 
dendi ratio  instituta,  de  qua  postea  disseremus,  tantum  va- 
luit, ut,  quum  die  quindecimo  mensis  Martii  demitteretur, 
ulcus  esset  sanatum,  crus  vero,  etsi  haud  multo  volumine 
diminutum , facilius  moveri  posset. 

2)  Ferdinand  Eichenhorst  triginta  et  unum  annos  na- 
tus patrem  apoplexia,  matrem  phthisi  amisit.  In  prima  in- 
fantia morbillos,  roseolam  scarlatinainque  leniter  superaverat ; 
ab  anno  aetatis  suae  octavo  usque  ad  decimum  novum  an- 
gina tonsillari  saepissime  laborabat.  Anno  vicesimo  primo, 
stipendia  quum  mereret,  scabie  atfectus  est;  quatuordecim 
diebus  post  sanatus,  contusionem  accepit  genu  sinistri,  qua 
hirudinibus  atque  unguento  mercuriali  adhibitis  sex  hebdo- 
madibus post  liberatus  est.  Eiusdem  cruris  mox  ex  longo 
itinere  er}’sipeIatosa  exoriebatur  inflammatio.  Anno  1838 
pedem  sinistrum  animadvertit  intumescere,  nihilominus  perge- 
bat in  exercitationibus.  Deinde  vero  tumore  crescente  opem 
quaerere  coactus  est  ex  medico  stipendiario.  Is  frustra  tra- 
ctavit diu  malum,  quod  fomentis  quibusdam  adhibitis  acidis 


„ suram  . 

autumno  demum  evanuit.  Mense  Augusto  anni  1839  mem- 
brum afflictum  inflammatione  correptum  est , quam  febris 
typo  tertiana  sequebatur,  quaeque  crassius  crassiusquc  red- 
dens crus  turbido  coelo  iterum  iterumquc  redibat;  mox  etiam 
ulcus  exstitit  in  pollice.  Magis  magisque  quoque  auctum  est 
malum  eo,  ut,  quum  munere  aegrotus  fungeretur  in  finibus 
belgicis , saepius  frigido  coelo  noctu  esset  expositus.  Ubi 
vidit,  quieto 'Statu  morbum  minui,  in  clinicum  nostrum  chirur- 
gicum sese  contulit.  Ibi  die  sexto  mensis  Maii  1842  quum  ij 
esset  receptus,  extremitas  inferior  sinistra  ita  sese  habebat:  j 

Volumen  medio  femore  bis  superabat  dextrum,  ter  vero  sura. 
Cutis  dura  erat  crassaque,  colore  normali;  impedita  genu  i 
articulatio  apparebat  pedisque.  Retardabatur  aegrotus  in  j 

ingrediendo  affectione  tantum  pollicis,  quae  magnam  emittens  | 

ichoris  copiam,  ex  exploratione  onychiam  malignam  esse  sese  j 
ostendit.  . i 

3)  Jos.  Steingass  quadraginta  tres  annos  natus  patrem 
aetate  iam  provectum  apoplexia  amisit,  mater  tum  tempore 
adhuc  vivebat  integra  usa  valetudine.  Iam  prima  iuventute 
sudor  animadversus  est  creber  in  pedibus.  Decimo  anno 
utrumque  crus  usque  ad  malleolos  intumuit,  quibus  ex  causis 
notum  non  est.  Tumore  hoc,  inultis  remediis  adhibitis,  eva- 
nescente, alter  in  palpebra  superiore  dextra  exstitit,  qui 
suppuratione  secuta  sanatus  est.  Pedum  sudor,  qui  intu- 
mescentibus iis  cesserat,  postea  iterum  apparuit.  Quindecim 
annos  natus  tali  fungebatur  officio,  quo  in  humida  terra  nu- 
dis pedibus  laborare  coactus  esset.  Haud  multo  post  crus  si- 
nistrum iterum  intumescere  coepit,  ulcusque  tandem  in  medio 
crure  exortum  est.  Quum  hieme  sequente  quiete  uteretur, 
malum  paullatim  evanuit , aestate  vero , qua  ut  antea  occu- 
pabatur aegrotus,  rediit  illud.  Ita  alternante  cruris  statu 
plures  degit  annos,  sic  vero,  ut  quovis  anno  in  peius  mor- 
bus verteretur,  atque  denique  ne  hieme  quidem  integra  eius 
esset  valetudo.  Anno  aetatis  tricesimo  cruris  sinistri  volu- 
mine magis  magisque  diminuto,  crus  dextrum  crescere  coepit, 

atque  ita  quidem,  ut  anno  sequente  quum  illud  ad  integrum 
fere  rediisset  statum,  hoc  eo  magis  augeretur,  in  peiusque 
etiam  verteretur,  quum  scabie  esset  affectus.  Ulcera  deinde 
permulta  exstiterunt.  Tum  tantum  tumor  est  diminutus,  quum 
in  stagno  hirudinibus  pleno  se  lavaret,  iique  magnam  ex 
crure  sanguinis  traherent  copiam.  Cucurbitae  vero  postea 
applicatae  nullam  relaxationem  attulerunt.  Hieme  anni  1841 
vesicularum  eruptio  exorta  circa  cubitum  sinistrum  mox  sine 
ullis  remediis  adhibitis  evanuit.  Deinde  quum  per  tres  men- 
ses inediae  imperatae  aegrotus  sese  tradidisset , tumor  di- 
minuebatur; ubi  vero  ad  consuetam  rediit  vivendi  rationem, 
omnia  uti  antea  symptomata  apparuerunt.  Quum  medio  mense 
lunio  1842  in  clinicum  reciperetur,  membri  affecti  status  hic 
erat : Pes  dextra  cum  crure  ad  ingens  volumen  adaucta  erat, 
in  dorso  pedis  nodi  quasi  eminebant , aderantque  ulcera, 
quae  magnam  edebant  serosi  atque  foetidi  liquoris  copiam; 
planta  pedis  digitique  sana  erant.  Crus  autem  sinistrum 
notas  ostendebat  ulcerum  pristinorum , quod  cetermn  in  in- 
grediendo aegrotum  non  interpellabat,  dum  sinistrum  sine 
vehementi  non  poterat  moveri  dolore.  Postquam  per  duos 
menses  cura  clinica  erat  fructus,  in  melius  multo  inclinata 
valetudine , Bonnam  reliquit. 

Cupa. 

Quamquam  concedendum  nobis  erat,  breviorem  primam 
quidem  esse  morbi  periodum,  quam  effectum  habere  possint 
remedia  adhibita,  tamen  id  certissime  constat,  elucetque  ex 
morbi  decursu  in  illo  casu,  quem  a Rayero  observatum  enar- 
ravimus , multum  huius  valere  stadii  medelam  ad  meliorem 
reddendum  effectum  in  altera  institutae  periodo  curae.  Ne- 
que quidquam  hic  aptius  videtur,  quam  ut  de  casus  illius 
therapia  referam.  Quum  aegrota  primum  ex  medico  quaesi- 
visset opem , isque  eam  vehementi  vexatam  inveniret  febris 
accessu  una  cum  immenso  membri  affecti  dolore,  magnam 

instituit  venaesectioiieni,  qua  eximia  exorta  est  symptomatum 
relaxatio,  lii  pietatis  nosocomium  receptae  Cl.  Lisfranc 
quietem  praescripsit  atque  horizontalem  brachii  situm.  Ac- 
cedente dolore  cataplasmata  applicabantur  emollientia,  quae, 
quo  magis  lenirent  incommoda,  cum  laudano  miscebantur. 
Victus  tales  praebebantur,  quibus  morbo  implicatis  acuto  frui 
licet,  praeterea  potamina  mucilaginosa  atque  acida.  Primis 
quinque  diebus  viginti  circiter  ter  adhibebantur  hirudines. 
Quae  quum  non  magno  essent  adiumento,  neque  rubor  una 
ciun  membri  duritie  et  intumescentia  diminueretur , alter») 
quovis  die  duo  imponebantur  vesicantia,  quibus  inflamma- 
tione nimis  fortiter  effecta , denuo  cataplasmata  et  bal- 
nea adhibebantur  tepida.  Immensum  efficiebant  vesicantia 
seri 'fluctum;  quem  liquorem  quum  scarificationibus  etiam  in- 
stitutis abunde  profundi  animadverteretur,  hae  illis  varia- 
bantur. Qua  quidem  methodo  factum  est,  ut  tribus  mensibus 
post  brachio  nt  antea  uti  posset  aegrota.  — Cl.  Hendy  san- 
guinis etiam  laudat  missionem  et  venaesectione , et,  quum 
hirudinibus  careret , scarificatione  eftectam ; nec  non  cata- 
plasmata emollientia  atque  narcotica.  Idem  auctor  contra 
alios  insulae  Barbados  medicos , qui  emeticis  ipsis  vomitum, 
saepissime  ab  iis  in  huius  morbi  initio  observatum,  propaga- 
bant, Zincum  oxy datum  (grana  VI— VIII  pro  dosi)  magno 
cum  adiumento  ad  lioc  superandum  adliibuit  symptoma. 

Ad  ea  nunc  transeamus,  quae  in  chronico  stadio  et  ad 
membri  diminuendum  tumorem  et  ad  dyscrasiam  sint  adl)i- 
benda  delendam.  Recentiores  medicorum  Arabum  hydrargy- 
rum  muriaticum  mite  alia  praescribunt  huius  metalli  praepa- 
rata, quibus  V.  V.  cl.  cl.  Town  et  Ilillary  sarsaparillam 
praeferunt.  Cl.  AinsUe,  postquam  constitutio  cibis  nutrien- 
tibus alio  modo  firmior  reddita  sit,  mercurium  sublimatum 
corrosivum  una  cum  balneis  tepidis  adhiberi  iubet,  nec  non 
acida  mineralia  utilia  hoc  in  morbo  esse  arbitratur  ‘). 


1)  Hasper^s  Rrankheiten  der  Tropenlauder  tom.  I.  pag.  480. 

Medici  Hinduiim  oxydo  arsenici  albo,  quod  cum  pi- 
pere miscent,  praebito  multos  sanare  elephantiacos  dicuntur  *). 
Maxime  autem  notum  atque  laudatum  est  in  regionibus  istis 
medicamen  qiioddam  Miidar  vocatum,  quod  ex  radice  Ascle- 
piae  giganteae  praeparari  Cl.  Ainslie  i*efert  -).  In  insula 
Mauritio  (de  France)  eo  elephantiaci  sanari  narrantur,  quod 
nullo  alio  ac  testudinum  carne  uterentur  alimento,  earum- 
que  biberent  sanguinem. 

lam  de  iis  disseram,  quae  in  clinico  nostro  chirurgico 
ad  huic  cutis  hypertrophiae  medendum  ab  111.  Wutzer  summa 
cum  prosperitate  sunt  adhibita.  Imprimis  praeclarum  illud 
decoctum  Zittmanni,  sed  Zinnabari  Calomelanoque  ad  sum- 
mum qui  eo  utuntur  aegrotorum  commodum  non  admixtis, 
hic  est  afferendum.  Quod  quidem  medicamen  in  omnibus 
quos  enarravi  in  clinico  nostro  chirurgico  tractatis  casibus 
mira  cum  felicitate  adhibitum  est.  Nam  ut  de  puella  tantum 
Brasiliensi  loquar,  adhuc  hic  morante,  quae  decocto  illo  ita 
utebatur , ut  a die  vicesimo  mensis  Septembris , die  tertio 
mensis  Octobris,  die  vicesimo  septimo  mensis  Novembris  per 
octo  semper  dies  duas  consumeret  libras,  a die  autem  men- 
sis Decembris  vicesimo  secundo  per  quatuor  tantum  dies 
eandem  biberet  quantitatem,  ipsa  maximum  ex  eo  se  traxisse 
adiumentum  refert.  Eodem  tempore  apud  eam  sicuti  in  ce- 
teris per  involutionem  compressio  non  est  neglecta.  Magni 
etiam  in  illa  fuit  momenti  liquoris  hydrargyri  arsenico -hy- 
drojodati  usus,  cuius  gtt.  II  bis  per  diem  sumpsit,  mense  la- 
nuario,  Februario,  Martio,  quod  medicamen  nequaquam  per- 
turbabat eius  constitutionem.  Neque  neglectus  est  tincturae 
iodi  in  crure  affecto  illitus,  qui  usque  ad  hodiernum  diem 
haud  frustra  exercetur.  Electricitate  per  acupuncturam  die 


1)  Asiatlc  researches  tom.  I.  png.  149. 

2)  Materia  indica  2 Vol,  Lond.  1826.  Vol.  I.  pag.  486,  Vol.  II. 
pag.  476  —486. 

Diensis  Maii  decimo  quinto  instituta,  cruris  crescere  volumen 
observabatur,  nec  non  dolor  veliemens  exortus  est  in  'altero 
crure , ita  ut  quominus  bene  incederet  puella  per  plures  im- 
pedita fuerit  dies.  Natron  carbonicum , quod  111.  Wutzer 
haud  immerito  in  potentissimis  ponit  remediis , quibus  sol- 
vantur tumores,  pillulis  nunc  adhibetur,  neque,  ut  videtur, 
frustra.  In  ceteris  quos  enarravi  casibus  hic  Bonnae  sana- 
tis, praeter  liquorem  hydrargyri  arsenico- hydroiodati , ae- 
groto praebitum  nomine  Steingass,  kali  hydroiodicum  (grau. 
XII  in  aq.  destillatae  ^ IV)  praescriptum  una  cum  balneis, 
quae  kali  carbonico  crudo  miscebantur  adhibitis,  magnae  erat 
utilitati. 

Operationis  quoque  commemoranda  est  methodus  a 
Dieffenbachio  ad  diminuendam  instituta  membri  hypertrophia 
afflicti  intumescentiain.  De  qua  operatione  instituta  Cl.  Le- 
hert  ’)  haec  refert : luvenis  sedecim  annorum  elephantiasi 
cruris  dextri  laborans  clinicum  Berolinense  petiit,  ut  mem- 
brum amputaretur  allectum.  Quod  ut  aegroto  servaret  Cl. 
Dieffenbach  per  cruris  longitudinem  cutis  exsecuit  partem 
cuneiformem  digitos  quatuordecim  longam.  Vulnus  et  sutura 
et  emplastro  adhaesivo  clausum  quum  brevi  post  sanatum 
esset,  tertiam  voluminis  partem  crus  amisisse  repertum  est. 
In  inferiore  parte  usque  ad  malleolos  magnus  adhuc  aderat 
tumor , qui  magnopere  deforme  reddebat  crus , ad  quemque 
delendum  operatio  liaec  instituebatur : Quinque  circa  digitos 
supra  malleolum  externiun  duas  facere  incisiones  semilunares 
coeptum  est,  quae  in  inferiore  parte  coniunctae,  totum  fere 
includebant  tumorem.  Is  postquam  a musculis  erat  seiun- 
ctus , ex  utroque  latere  magnae  partes  cultro  et  forfice  ad- 
huc exstirpabantur;  summo  autem  parcebatur  corio.  Vulnus 
tribus  suturis  nodosis  emplastroque  adhaesivo  clausum,  et 
fascia  involutum  est  totum  membrum. 


1)  Libro  citato  pag.  75,  86. 

Eundem  denique  fere  processum  111.  Hoppe  proponit 
rommendatque , cuius  in  eo  vero  methodus  dilfert,  quod  is 
partem  cuneiformem  non  cultro  excidi,  sed  cauterio  actuali 
prismatico  exuri  vult;  idque  eo  magis  admittendum  esse 
contendit,  quum  cutis  tali  modo  degenerata  totidem  fere  ca- 
reat  sensu.  Operatione  finita  et  ille  involvi  comprimique 
fascia  iubet  membrum.  — De  hisce  vero  methodis,  quum  et 
mihi  desit  eruditio,  nec  hac  in  re  experiendi  fuerit  occasio, 
iudicare  nequeo;  aliorum  igitur  amplioris  experientiae  do- 
ctrinaeque maioris  virorum  studio  linquo  arbitrium. 


VITA. 


Natus  sura  ego  Carolus  lulius  Bernhardus  Brandis 
die  8.  mensis  Iulii  1826,  patre  optimo  Christiano  Augusto^ 
matre  dilectissima  Carolina , e gente  Hausmayin.  Fidem 
confiteor  evangelicam.  Postquam  inferiores  gymnasii,  quod 
hic  floret,  classes  frequentaveram,  parentes  in  Graeciam  rae- 
cum  migrarunt,  atque  Athenis  per  annos  duos  et  dimidium 
egregia  Ernesti  Curtii,  professoris  nunc  Berolinensis,  quem 
gratissimo  semper  prosequar  animo,  eruditione  fruebar.  Re- 
dux in  patriam  quinque  annis  superiores  gymnasii  classes 
absolvi  tres.  Anno  1844  testimonio  maturitatis  instructus 
die  10.  mensis  Octobr.  a V.  Cl.  Bleek  t.  t.  Rectore  Ma- 
gnifico V.  Cl.  Naumann  amplissimi  Medicorum  ordinis  de- 
cano inter  academiae  cives  receptus  per  triennium  scholis 
interfui  virorum  CII.  Mayer,  Weber,  Pluecker,  Dahlmann, 
Brandis,  Treviranus,  Bischof,  Naumann,  Wutzer,  Nasse, 
Bischoff,  Kilian,  Goldfuss,  Noeggerath,  van  Calker.  Dein 
Halas  me  contuli,  ubi  a V.  Cl.  Volkmanno  t.  t.  Prorectore 
Magnifico  V.  Cl.  Kruckenbergio  amplissimi  medicorum  or- 
dinis decano  in  academiae  cives  receptus  hosce  habui  prae- 
ceptores: V.  Cll.  Kruckenberg,  Blasius,  Hohl. 

Anno  1848  Bonnam  regressus,  a V.  Cl.  Loebell  t.  t. 
Rectore  Magnifico,  V.  Cl.  Harless  amplissimi  Medicorum 
ordinis  decano  inter  academiae  cives  receptus,  scholis  inter- 
fui Virorum  Cll.  Nasse,  Wutzer,  Kilian,  Harless,  Bischoff, 
quibus  viris  omnibus  optime  de  nie  meritis , gratias  ago 
quam  maximas. 


THESES. 


4.  Auscultatione  et  percussione  neglecta  diagnosis 
morborum  pectoris  incerta. 

2.  Ut  quodque  secetur  cadaver,  lege  constituendum 
esse  censeo. 

3.  In  inflammationibus  acutis,  quamvis  vires  aegrorum 
sint  depressae,  missiones  sanguinis  vires  adaugent. 

4.  Phthisis  e tuberculis  sanabilis. 

5.  Vivum  foetum  perforare  non  licet. 

6.  Medicus  non  semper  chirurgus,  sed  chirurgus  sem- 
per  medicus. 

7.  Fistulam  vesico-vaginalem  sola  sutura  circumvoluta 
sanat. 

S.  Carolus  Magnus  maiore  cum  iure  quam  Alexander 
Magnus  hoc  affectus  est  nomine. 

9.  Curae  indicationes  medico  arte  excellenti  semper 
patent. 

